Document ID: 32012R1265

KOMISIJOS ĮGYVENDINIMO REGLAMENTAS (ES) Nr. 1265/2012
2012 m. gruodžio 17 d.
kuriuo dėl 6-fitazės, gautos iš Aspergillus oryzae (DSM 22594), preparato, naudojamo kaip naminių paukščių, nujunkytų paršelių, penimų kiaulių ir paršavedžių pašarų priedo, mažiausio aktyvumo (leidimo turėtojas - DSM Nutritional Products) iš dalies keičiamas Įgyvendinimo reglamentas (ES) Nr. 837/2012
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Komisijos įgyvendinimo reglamentu (ES) Nr. 837/2012 (2) 6-fitazės (EC 3.1.3.26), gautos iš Aspergillus oryzae (DSM 22594), fermentinį preparatą, priklausantį priedų kategorijai „zootechniniai priedai“, leista dešimt metų naudoti kaip naminių paukščių, nujunkytų paršelių, penimų kiaulių ir paršavedžių pašarų priedą;
(2)
pagal Reglamento (EB) Nr. 1831/2003 13 straipsnio 3 dalį leidimo turėtojas paprašė pakeisti leidimo naudoti nagrinėjamą preparatą sąlygas įrašant naują kietąjį pavidalą, kurio mažiausias aktyvumas 10 000 FYT/g; kartu su prašymu pateikti atitinkami jį pagrindžiantys duomenys; Komisija šį prašymą perdavė Europos maisto saugos tarnybai (toliau - Tarnyba);
(3)
Tarnyba 2012 m. gegužės 24 d. nuomonėje (3) padarė išvadą, kad naujo kieto pavidalo fermentas nekelia kitų nei jau aptartieji pavojų tikslinėms rūšims, vartotojams, naudotojams arba aplinkai ir yra veiksmingas esant 10 000 FYT/g mažiausiam aktyvumui. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Etaloninė laboratorija;
(4)
Reglamento (EB) Nr. 1831/2003 5 straipsnyje nustatytos sąlygos įvykdytos;
(5)
todėl Įgyvendinimo reglamentas (ES) Nr. 837/2012 turėtų būti atitinkamai iš dalies pakeistas;
(6)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 837/2012 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. gruodžio 17 d.

Labels: 0
3
17
6